25 
ses enfans. Le jeune comte de Nassau frere d’icelle estoit auec Veymar qui 
voulut entrer a Chasteauuilain comme frere, mais l’entrée luy fut refusée. 
Guebrian y vint comme ennemy qui le battit et l’emporta a composition et 
mit garnison dedans. Il assiegea aussi le chasteau de la Chaux, belle place 
dont le fut seigneur de la Chaux de la maison de la Baume portoit le nom, 
et l'emporta par composition. 
8. Salins estoit couuert contre Veymar de la forteresse de Sainct Asne, 
bastie en l'extrémité d’un roc de hauteur demesurée, en figure ouale de 
beau et grand circuit. La nature a taillé le roc de toutes parts en forme de 
murailles sauf du costé qui touche une campaigne voisine par un col de 
cinquante pas seulement de roc vif que ceux de la maison de Chalon ont 
iadis fait tailler a la pointe du marteau en forme de glacis penchant des 
deux parts, et sur ce fossé dans lequel les ruines des remparts ne peuuent 
faire pied ont iesté un pont en l’air soustenu sur pilliers de pierre, et par 
ce pont on entre dans le chasteau par une grosse tour quarrée qui oppose 
sa pointe a la campaigne, et aux deux flancs d’icelle sont deux autres tours 
basties sur les extrémités du roc qui commence a prendre son rond auec 
deux courtines entre deux, chacune de vingt cinq pas de longueur. 
Par tout aillieurs le roc est sorcilleux et neantmoins espal à la campaigne 
pour ce que c’est la profondeur du vallon qui luy donne sa hauteur, dans 
le quel vallon est bastie d’un costé l’abbaye des dames de Mipgette et de l’au- 
tre est la source de la riviere de Lison, et le village de Nans est au fond 
de la vallée ceint de montaignes de toutes parts. Au dessus de l’une des 
quelles se font veoir de loing les mazures du chasteau de Montmahaut 
qu'est en latin mons Mathildis , lequel est riche d’une fontaine abondante 
laillissant en la sommité du roc, et sur un autre rocher plus bas sont les 
mazures du chasteau de Montrichard , duquel la maison de Montrichard a 
pry son nom. 
Le roc de Sainct Asne, outre quantité de citernes taillées, a un puis et 
une source en sa sommité et plusieurs fontaines aux pendans des rochers 
du bas desquels en l’extrémité devers bise sort la riviere de Lison , et en 
iceux la nature a laissé une ouuerture ou est bastie la porte de secours par 
laquelle on sort a pied et a cheval dans un grand parc qui estoit autreffois 
ceint de murailles aux pieds desdits rochers taillez regnant ce parc. Neant- 
moins par dessus le vallon de hauteur non guiere moindre que celle des- 
dits rochers, et sont dez le parc diuerses yssues pour aller de tous costez. 
Nous fismes le sieur Dandelot et moy reparer autant que nous pusmes 
20 Avril 
1639. 
